**สิ่งแรกที่มนุษย์ถูกสั่งใช้**

أول واجب على العبيد

< تايلاندي**ไทย** – Thai - >



**มุฮัมมัด บิน ศอลิหฺ อัล-อุษัยมีน**

محمد بن صالح العثيمين

🙠🙣

ผู้แปล: แวมูฮัมหมัดซาบรี แวยะโก๊ะ

ผู้ตรวจทาน: ฟัยซอล อับดุลฮาดี

**ترجمة: وي محمد صبري وي يعقوب**

**مراجعة: فيصل عبد الهادي**

**สิ่งแรกที่มนุษย์ถูกสั่งใช้**

**คำถามที่ 4** : ท่านชัยคฺที่เคารพ อะไรคือสิ่งแรกที่มนุษย์ถูกสั่งใช้ ?

**คำตอบ** : สิ่งแรกที่มนุษย์ถูกสั่งใช้ คือสิ่งแรกที่มนุษย์ถูกเรียกร้อง ดังที่ท่านนบี ศ็อลลัลลอฮุอะลัยฮิวะสัลลัม ได้อธิบายในเรื่องนี้แก่ท่านมุอาซ บิน ญะบัล เมื่อครั้งที่ท่านส่งท่านมุอาซไปยังเยเมนว่า

«إِنَّكَ تَأْتِى قَوْمًا مِنْ أَهْلِ الْكِتَابِ، فَادْعُهُمْ إِلَى شَهَادَةِ أَنْ لاَ إِلَهَ إِلاَّ اللَّهُ وَأَنِّي رَسُولُ اللَّهِ»

ความว่า **“ท่านกำลังจะไปหากลุ่มชนหนึ่งจากบรรดาชาวคัมภีร์ ดังนั้น จงเชิญชวนพวกเขาไปสู่การกล่าวปฏิญาณตนว่าไม่มีพระเจ้าอื่นใดนอกจากอัลลอฮฺและฉันเป็นศาสนทูตแห่งอัลลอฮฺ”** (บันทึกโดยอัล-บุคอรี หมายเลข 1496 และมุสลิม หมายเลข 19)

ซึ่งนี่คือสิ่งแรกที่มนุษย์ถูกสั่งใช้นั่นคือการให้ความเป็นเอกะแด่อัลลอฮฺ อัซซะวะญัลละ และการยืนยันในการเป็นเราะสูล ศ็อลลัลลอฮุอะลัยฮิวะสัลลัม ของพระองค์ ด้วยการเชื่อมั่นในสาส์นที่ท่านได้นำมา และด้วยการให้ความเป็นเอกะแด่อัลลอฮฺ สุบหานะฮู วะตะอาลา และการยืนยันในการเป็นเราะสูล ศ็อลลัลลอฮุอะลัยฮิวะสัลลัม ของพระองค์ ด้วยการเชื่อมั่นในสาส์นที่ท่านได้นำมานั้นเองที่ทำให้บรรลุถึงความบริสุทธิ์ใจ (อิคลาศ) และการปฏิบัติตาม (มุตาบะอะฮฺ) ซึ่งทั้งสองสิ่งนี้เองที่เป็นเงื่อนไขสำคัญที่การทำอิบาดะฮฺจะถูกตอบรับ

ดังนั้น นี่คือสิ่งแรกที่มนุษย์ทุกคนถูกสั่งใช้ นั่นคือการให้ความเป็นเอกะแด่อัลลอฮฺ และการยืนยันในการเป็นเราะสูล ศ็อลลัลลอฮุอะลัยฮิวะสัลลัม ของพระองค์ ด้วยการเชื่อมั่นในสาส์นที่ท่านได้นำมา ซึ่งการยืนยันว่าไม่มีพระเจ้าอื่นใดนอกจากอัลลอฮฺนั้นได้ประมวลการให้ความเอกะแด่อัลลอฮฺ (เตาฮีด) ทั้งหมด

